मैथिली ठाकुर

मैथिली ठाकुर एक भारतीय गायिका थीक।सन् २०१७ मे भारतीय गायन रियालिटी कार्यक्रम राइजिङ स्टारक पहिल संस्करण मे सहभागिता देख‌ओलाक बाद ओ चर्चा मे आएल छल। ओहि गायन-कार्यक्रम मे ॐ नम: शिवाय बोलक गीत ग‌ओलाक बाद सुश्रीठाकुर के सीधे फाइनलक लेल चुनल गेल छल। मैथिली ओ रियालिटी कार्यक्रमक फाइनल मे पहुँचऽवला पहिल प्रतिस्पर्धी छल। २ मतक छोट अन्तर सँ हुनका दोसर स्थान मे अपन मोन बुझाब' पड़ल छल। एहि रिय'लिटी कार्यक्रम मे हुनकर सफलताक कारणे हुनकर इन्टरनेट लोकप्रियता अतिशीघ्र बढल छल। हुनका द्वारा युट्युब आ फेसबुकमे कएल जाएवाला भिडियो सभ मे ७०,००० सँ ७० लाखधरि झलक अबैत अछि। ओ विशेष क' मैथिली तथा भोजपुरी गीत गबैत अछि जाहि मे छठिक गीत आ' कजरी सेहो रहैत अछि। एकरा छोड़ि ओ बाॉलीवुड चलचित्रक गीत आ भारतक अन्य राज्यक लोकगीतसभ गबैत अछि।

हुनकर युट्युब भिडियो मे हुनका सङ्गे हुनकर दुनू छोट भाए ऋषभ आ' आयाची रहैत अछि । ऋषभ तबला वादकक रुप मे आ आयाची गायकक रुप मे हुनक सहयोग करैत अछि। सन् २०१९ मे भारतीय निर्वाचन आयोग हुनका सङ्गे हुनकर दुनू भाए कें मधुबनीकें ब्रान्ड एम्बेसडर बन‌ओने छल। सन् २०१५ मे ओ भारतीय साङ्गीतिक कार्यक्रम 'आई जिनियस यङ सिङ्गिङ स्टार' जीतने छल आ' ओहि वर्ष ओ 'या रब्बा' (युनिभर्सल म्युजिक) नामक साङ्गीतिक एल्बम बजार मे प्रदर्शित भेल छल। हुनकर फेसबुक पृष्ठ मे २० लाख आ' इन्स्टाग्राम खाता मे ७० लाख फोलोअर्स अछि।

 सन्दर्भ सामग्रीसभ

बाह्य सूत्रसभ


श्रेणी:भारतीय युट्युबर्ससभ
श्रेणी:जीवित लोक
श्रेणी:भारतीय महिला गायकसभ
श्रेणी:सन् २००० मे जन्म